Biblija (Tomislav Dretar)/Gedeon uništava Balov oltar


Gedeon uništava Balov oltar 
Gedeon uništava Balov oltar
25 No, one noći, ALLAH reče Gedeonu: ” Uzmi mladog bika kojeg posjeduje tvoj otac i jednog drugog bika od sedam godina. Potom ćeš porušiti *oltar *Balov koji posjeduje tvoj otac i posjeći ćeš sveti stup koji je pokraj. 
26 Ti ćeš potom sagraditi oltar izgrađen ALLAHU, tvojem Bogu, na vrhu ove uzvisine; uzećeš tada drugog bika i ponudićeš ga u holokaust na drvetu od svetog stupa koji budeš posjekao.“ 
27 Gedeon uze deset ljudi između svojih slugu, i postupi kako mu bijaše rekao ALLAH. Ali, kako se bojao ljudi iz kuće svojeg oca i onih iz grada, radije nego da to učini danju, on uradi noći. 
28 Digavši se u rano jutro, ljudi iz grada vidješe da Balov oltar bijaše oboren, sveti stup koji je pokraj bijaše posječen, i da bijaše ponuđen u holokaust drugi bik na oltaru koji bijaše upravo izgrađen. 
29 Oni rekoše jedni drugima: ” Ko li to učini? “ Budući se raspitali i budući sproveli istragu, oni rekoše: ” To je Gedeon, sin Joašev, koji je to učinio! “ 
30 Ljudi iz grada rekoše Joašu: ” Izvedi svojeg sina  i nek' umre, jer on je oborio oltar Balov i posjekao sveti stup  koji je bio pokraj. “ 
31 Joaš reče svima onima koji stajaše pokraj njega: ”Je li vaše da se žalite za Bala? Je li vaše da mu dolazite u pomoć? - Ko se žali za Bala treba biti usmrćen prije jutra! - Ako je Bal Allah, nek' se sam parniči za svoju stvar, jer Gedeon je izvalio njegov oltar.“ 
32 Onog dana, nazvaše Gedeona Jerubal, govoreći: ”Nek' Bal brani svoju stvar protiv njega “, jer on je prevrnuo njegov oltar. Gedeon traži od Allaha jednu jamčevinu.
33 Sav Madijan kao i Amalaek i sinovi Orijenta ujediniše se jednodušno, pređoše Jordan i utaboriše se u ravnici Izreel. 
34 Duh ALLAHOV prekri Gedeona, koji zasvira u rog, i zadruga Abiezerova bi sazvana  da ga slijedi. 
35 On posla glasonoše po svem Manaseju koji, on također  bi sazvan slijediti ga. Potom, on posla glasonoše  u plemena Ašer, Zabulon i Neftali, koji mu uziđoše u susret.
36 Gedeon reče Allahu: ” Ako ti hoćeš spasiti Izrail mojom rukom, kao što si to rekao, 
37 evo ja ću prostrti na gumno jedno runo vune: ne bude li rose nigdje osim na runu, a sav teren ostane suh, ja ću znati da ti hoćeš spasiti Izrail  mojom rukom, kako si ti to i rekao. “ 
38 I on učini tako. Kad se Gedeon sutradan diže, on stisnu runo i istisnu rosu, jednu punu kupu vode.  
39 Gedeon reče Allahu:  ” Nek' se tvoj gnjev ne raspali protiv mene ako ja još jedanput budem govorio; Dozvoli da ja način jednu posljednju provjeru runa: nek' runo samo ostane suho, a da bude rosa po cijelom terenu. “
40 One noći, Allah učini tako: samo runo ostade suho i bi rosa po svem terenu.